# A kiskakas gyémánt félkrajcárja *színes magyar animációs film, 1951, 16 perc*

rendező: Macskássy Gyula, Fekete Edit

Ajánlott korosztály: 1–4. évfolyam

**Tantárgyi kapcsolatok:** vizuális kultúra, digitális kultúra, etika

**A film kapcsán feldolgozható témák:**

* népmese, műmese
* állatmese
* adaptáció
* bátorság
* becsület
* zsarnokság
* elnyomás, kizsákmányolás
* telhetetlenség, kapzsiság
* igazság
* bűn és bűnhődés

**Feldolgozást segítő kérdések**

* Hogyan készül a rajzfilm? Hogyan készült a rajzfilm az 1950-es években Magyarországon?
* Ismertétek az eredeti mesét?
* Mik a mesék jellemzői? (szereplők, tulajdonságok, próbatételek, számok stb.)
* Milyen mesei fordulatokat, próbatételeket ismertek?
* Mi a különbség a népmese és a műmese között?
* Milyen mesegyűjtőket ismertek?
* Milyen más, bűn és bűnhődésről vagy kapzsiságról szóló filmet, történetet, mesét ismertek?
* Mi a film tanulsága?
* Hogyan küzd a kiskakas az igazságtalanság ellen?
* Kit vagy mit jelképez a kiskakas?
* Hogyan léphetnek fel az emberek a hatalom igazságtalanságával szemben?

**Feladatok**

* Találjatok ki egy olyan mesét, amiben három próbát kell kiállnia a főhősnek.
* Próbáljatok meg rímekben elmesélni egy történetet.
* Hogy néz ki szerintetek egy gyémánt félkrajcár? Rajzold le!
* Meséljetek el egy veletek megtörtént igazságtalan helyzetet. Miért volt az és hogy lehetett (volna) igazságosan megoldani?